Nafarroako Parlamentuko Mahaiak, 2018ko otsailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, onetsitako erabaki bat betetzeko 2017/18 ikasturterako araudiak aldatze aldera eta jarduketa-kronograma ezartze aldera Hezkuntza Departamentuak dauzkan aurreikuspenei buruz. Erabaki horren bidez, Nafarroako Gobernua premiatzen da unibertsitatez kanpoko irakaskuntzako mailetako curriculumari buruzko dekretuak eta lanaldiei eta ordutegiei buruzko dekretuak alda ditzan, erlijio ikasketen ikastordu zama murrizte aldera.

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2018ko otsailaren 12an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Hezkuntza Batzordean ahoz erantzun dakion.

2017/2018 ikasturterako araudiak aldatze aldera eta jarduketa-kronograma bat ezartze aldera, zein aurreikuspen ditu Hezkuntza Departamentuak, horren bidez Parlamentuaren honako erabaki hau betetzeko?: Nafarroako Gobernua premiatzen da unibertsitatez kanpoko irakaskuntzako mailetako curriculumari buruzko dekretuak eta lanaldiei eta ordutegiei buruzko dekretuak alda ditzan, Estatuko araudian oinarrizko gisa araututako erlijio ikasketen irakastordu zama murrizte aldera legeak ezarritako gutxienekora.

Iruñean, 2018ko otsailaren 5ean

Foru parlamentaria: Teresa Sáez Barrao